9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1383 της 19/31 Δεκ. 1981 (ΦΕΚ Α΄ 346) Κύρωσις των τροποποιήσεων του Διεθνούς Υγειονομικού Κανονισμού αίτινες υιοθετήθησαν εν Γενεύη υπό της 34ης Παγκοσμίου Συνελεύσεως Υγείας την 20 Μαΐου 1981. Έχοντες υπ’ όψιν: 1.Τας διατάξεις των άρθρ. 2 παρ. 11 και 21 περίπτ. α)του καταστατικού χάρτου της Παγκοσμίου Οργανώσεως Υγείας κυρωθέντος δια του Ν.Δ. 436/21.10.1947 «περί κυρώσεως των εν Νέα Υόρκη την 22 Ιουλ. 1946 υπογραφεισών Διεθνών Υγειονομικών Συμβάσεων» (ΦΕΚ 238/47 τ.Α΄). 2.Τας διατάξεις του δευτέρου άρθρου του Ν.Δ. 278/25.8.1969 «περί κυρώσεως του Διεθνούς Υγειονομικού Κανονισμού» (ΦΕΚ 287/69 τ.Α΄). 3.Την υπ’ αριθ. 1437/1981 γνωμοδότησιν του Συμβουλίου της Επικρατείας, προτάσει των Υπουργών Εξωτερικών και Κοινωνικών Υπηρεσιών αποφασίζομεν: Άρθρον μόνον.-Κυρούνται και τίθενται εν ισχύϊ από την 1ην Ιαν. 1982 αι τροποποιήσεις αίτινες υιοθετήθησαν εν Γενεύη υπό της 34ης Παγκοσμίου Συνελεύσεως Υγείας την 20 Μαΐου 1981 του Διεθνούς Υγειονομικού Κανονισμού, των οποίων το κείμενον έπεται εις πρωτότυπον εις την Γαλλικήν γλώσσαν και εις μετάφρασιν εις την Ελληνικήν. Τριακοστή Τετάρτη Παγκόσμιος Διάσκεψις Υγείας WHA 34,13 20 Μαΐου 1981 Τροποποιήσεις εις τον Διεθνή Υγειονομικόν Κανονισμόν. Η Τριακοστή Τετάρτη Παγκόσμια Διάσκεψις Υγείας. Υπενθυμίζουσα την απόφασιν WHA 33.3, δια της οποίας ανεκοινώθη επισήμως ότι απηλλάγησαν της ευλογίας οι λαοί ολοκλήρου του κόσμου. Κρίνουσα ότι κατά συνέπειαν ήλθεν η ώρα να διαγραφεί η ευλογία εκ των νόσων αι οποίαι υπόκεινται εις τον Διεθνή Υγειονομικόν Κανονισμόν (1969), ως ετροποποιήθη υπό του συμπληρωματικού Κανονισμού υιοθετηθέντος την 23ην Μαΐου 1973. Υπενθυμίζουσα τας τροποποιήσεις αι οποίαι εγένοντο εις τα άρθρ. 18, 19 παρ. 2ε και 47, παρ. 2, αι οποίαι εκκρεμούν συμφώνως προς την απόφασιν WHA 27.45. Εξετάσασα την έκθεσιν την οποίαν της υπέβαλεν το Εκτελεστικόν Συμβούλιον κατά την εξηκοστήν εβδόμην συνεδρίασίν της. Λαβούσα υπ’ όψιν τα άρθρ. 2κ, 21α και 22 του Καταστατικού: 1.Αποφασίζει ότι η ευλογία πρέπει να διαγραφή εκ των νόσων, αι οποίαι υπόκεινται εις τον Διεθνή Υγειονομικόν Κανονισμόν (1969), τροποποιηθέντος υπό του συμπληρωματικού Κανονισμού υιοθετηθέντος την 23ην Μαΐου 1973. 2.Συμπεριλαμβάνει την ευλογίαν εις τας νόσους υπό διεθνή επαγρύπνισιν συμφώνως προς την απόφασιν WHA 2,2. 47, –αι διατάξεις της οποίας εφαρμόζονται λαμβανομένης υπ’ όψιν της εκριζώσεως της ευλογίας παγκοσμίως. 3.Υιοθετεί την 20ήν Μαΐου 1981 τον ακόλουθον συμπληρωματικόν κανονισμόν. Άρθρ.ΙΙΙ.-Ο παρών συμπληρωματικός Κανονισμός θα τεθεί εν ισχύι την 1.1.1982. Άρθρ.IV.-Αι ακόλουθοι τελικαί διατάξεις του Διεθνούς Υγειονομικού Κανονισμού (1969) θα εφαρμοσθούν εις το παρόντα συμπληρωματικόν Κανονισμόν: παρ. 3 του άρθρ. 94 παρ. 1 και 2 και πρώτη φράσις της παρ. 5 του άρθρ. 95, άρθρ. 96, άρθρ. 97, αντικαθιστώντες την ημερομηνίαν θέσεως εν ισχύι δια της αναγραφομένης εις το άρθρ. ΙΙΙ του παρόντος συμπληρωματικού Κανονισμού και τα άρθρ. 98 ως 101 συμπεριλαμβανομένων: ΕΙΣ ΠΙΣΤΗΝ ΤΩΝ ΑΝΩΤΕΡΩ, υπεγράφη η παρούσα πράξις εν Γενεύη την 20.5.1981. (υπογραφή Δρ. Μ. Βιολάκη - Παρασκευά Πρόεδρος της 34ης Παγκοσμίου Συνόδου Υγείας (υπογραφή) Δρ. Η. Μάλερ Γενικός Διευθυντής Π.Ο.Υ. (Υιοθετήθη κατά την 14ην Ολομέλειαν, 20.5.1981 Α/34/VR/14). Αντίγραφον επικυρωμένον της αποφάσεως WHA 34.13 η οποία τροποποιεί τον Διεθνή Υγειονομικόν Κανονισμόν (1969) CLAUDE-HENRI NIGNES Διευθυντής Διευθύνσεως Νομικών Υποθέσεων 34.Λ.α.9 Διεθνής Υγειονομικός Κανονισμός Άρθρ.1.-Ο Διεθνής Υγειονομικός Κανονισμός (1969) τροποποιείται ως εξής: ΤΙΤΛΟΣ Ι–ΟΡΙΣΜΟΙ Άρθρον 1 «Νόσοι υποκείμεναι εις τον Κανονισμόν» Διαγράψατε το τμήμα της φράσεως: «Ευλογία, συμπεριλαμβανομένης και της μικράς ευλογίας (αλαστρίμ)», εις τρόπον ώστε ο ορισμός να διατυπούται ως εξής: «Νόσοι υποκείμεναι εις τον Κανονισμόν (νόσοι καθάρσεως) δηλοί την χολέραν, συμπεριλαμβανομένης της χολέρας, Ελ Τορ, τον κίτρινον πυρετόν και την πανώλην. ΤΙΤΛΟΣ ΙΙ – ΑΝΑΚΟΙΝΩΣΕΙΣ ΚΑΙ  ΕΠΙΔΗΜΙΟΛΟΓΙΚΑΙ ΠΛΗΡΟΦΟΡΙΑΙ Άρθρον 7 Παρ. 2, γράμμα. Διαγράψατε την λέξιν «ΕΥΛΟΓΙΑ» εις τρόπον ώστε η παράγραφος να διατυπώνεται ως εξής: «α.επί περιπτώσεως πανώλους ή χολέρας, παρήλθεν μετά τον θάνατον, την ίασιν ή την απομόνωσιν του τελευταίου διαπιστωθέντος κρούσματος, χρονικόν διάστημα ίσον τουλάχιστον προς το διπλάσιον της περιόδου επωάσεως, ως αύτη καθορίζεται υπό του παρόντος Κανονισμού, και εφ’ όσον δεν υφίστανται επιδημιολογικαί ενδείξεις επεκτάσεως της νόσου, εις παρακειμένην περιφέρειαν». ΤΙΤΛΟΣ ΙΙΙ–ΥΓΕΙΟΝΟΜΙΚΗ ΟΡΓΑΝΩΣΙΣ Άρθρον 18 Διαγράψατε το άρθρ. 18 και επαναριθμήσατε αναλόγως τα άρθρ. 19 και τα επόμενα έως το τέλος του Κανονισμού. Μετά την σελ.900(γ)Σελ.901 Τεύχος 780-Σελ.137 Διεθνής Υγειονομικός Κανονισμός 34.Λ.α.9 Άρθρον 19 Παρ. 2, γράμμα ε. Διαγράψατε τα ακόλουθα εδάφια «δια τον εντός του αερολιμένος εμβολιασμόν, εναντίον της ευλογίας και «τα απαιτούμενα τοιαύτα» και «κατά της χολέρας και», εις τρόπον ώστε η παράγραφος να διατυπώνεται ως εξής: «ε.«Τα απαιτούμενα μέσα δια τον εντός ή εκτός του αερολιμένος εμβολιασμόν, κατά του κιτρίνου πυρετού». ΤΙΤΛΟΣ IV.– ΥΓΕΙΟΝΟΜΙΚΑ ΜΕΤΡΑ ΚΑΙ  ΔΙΑΤΥΠΩΣΕΙΣ Κεφάλαιον V.– Μέτρα αφορώντα την διεθνή μεταφοράν φορτίων, εμπορευμάτων, αποσκευών και αλληλογραφίας. Άρθρον 47 Παρ.2.Διαγράψατε το τμήμα της φράσεως: «Υπό την επιφύλαξιν των προβλεπομένων εις το άρθρ. 64 μέτρων» εις τρόπον ώστε η παράγραφος να διατυπώνεται ως εξής: «2.Τα εμπορεύματα εξαιρέσει των ζώντων ζώων τα οποία διέρχονται εν διαμετακομίσει χωρίς μεταμόρφωσιν εις ουδεν υπόκεινται υγειονομικόν μέτρον, ουδέ, κατακρατούνται εις τους λιμένας, αερολιμένας ή συνοριακά φυλάκια». ΤΙΤΛΟΣ V. - ΕΙΔΙΚΑΙ ΔΙΑΤΑΞΕΙΣ ΔΙ’  ΕΚΑΣΤΗΝ ΤΩΝ ΕΙΣ ΤΟΝ ΚΑΝΟΝΙΣΜΟΝ  ΥΠΟΚΕΙΜΕΝΩΝ ΝΟΣΩΝ. Κεφάλαιον IV.– Ευλογία. Διαγράψατε το κεφάλαιον IV και επαναριθμήσατε αναλόγως το άρθρ. 83 και τα επόμενα έως το τέλος του Κανονισμού. ΤΙΤΛΟΣ VI. - ΥΓΕΙΟΝΟΜΙΚΑ ΕΓΓΡΑΦΑ Παράρτημα 3ον. – Διεθνές πιστοποιητικόν δαμαλισμού ή αναδαμαλισμού. Διαγράψατε το 3ον Παράρτημα και επαναριθμήσατε τα Παραρτήματα 4 και 5 αναλόγως, εις ολόκληρον τον Κανονισμόν. Παράρτημα 4ον. – Ναυτιλιακή Δήλωσις Υγείας. Ερωτηματολόγιον Υγείας, ερώτημα 1ον. Διαγράψατε την λέξιν ευλογία εις τρόπον ώστε το ερώτημα να διατυπώνεται ως εξής: «1.Παρετηρήθη, επί του πλοίου κατά την διάρκειαν του ταξιδίου κρούσμα (ή ύποπτον τοιούτον) πανώλους, χολέρας ή κιτρίνου πυρετού. Δώσατε πληροφορίας εν τω συνημμένω πίνακι». Σελ.902 Τεύχος 780-Σελ.138 Άρθρ.ΙΙ.-Το προβλεπόμενον χρονικόν όριον συμφώνως προς το άρθρ. 22 του Καταστατικού της Οργανώσεως δια την διατύπωσιν, τυχόν αρνήσεως ή επιφυλάξεως, είναι εξάμηνον από της ημερομηνίας της ανακοινώσεως, υπό του Γενικού Διευθυντού της υιοθετήσεως του παρόντος συμπληρωματικού Κανονισμού υπό της Παγκοσμίου Διασκέψεως Υγείας.